আয়েগুকগা
"এগুকগা" (কোরীয়: 애국가, হানজা: 愛國歌, উচ্চারিত [ɛːɡuk͈ːa]; আক্ষ. অনু. "Love Country Song" "দেশপ্রেম সঙ্গীত"), প্রায়শই "দেশাত্মবোধক গান" হিসাবে অনুবাদ করা হয়, দক্ষিণ কোরিয়ার জাতীয় সঙ্গীত। এটি ১৯৪৮ সালে দেশটির প্রতিষ্ঠাকালীন সময়ে গৃহীত হয়েছিল। এটির সুর ১৯৩০-এর দশকে রচিত হয়েছিল এবং এর গানের কথা ১৮৯০-এর দশকের। ১৯৩৫ সালে অহন এক-তাই "আয়েগুকগা"-এর জন্য বিশেষভাবে একটি অনন্য সুর রচনা করার পূর্বে এর সুর স্কটিশ সঙ্গীত "আউল্ড ল্যাং সাইন"-এর সুরে গাওয়া হতো। দক্ষিণ কোরিয়ার প্রতিষ্ঠার আগে "আওল্ড ল্যাং সাইন"-এর সঙ্গীতায়িত এই গানের কথাগুলো একইসাথে জাপানের শাসনে অসন্তুষ্ট হয়ে কোরিয়ার সময় গাওয়া হয়েছিল। অহন এক-তাই রচিত সুরের সংস্করণটি ১৯১০ এর দশকের গোড়া থেকে ১৯৪০-এর দশকের মাঝামাঝি পর্যন্ত জাপান দ্বারা কোরিয়া দখলের সময় বিদ্যমান কোরিয় নির্বাসিত সরকারের জাতীয় সঙ্গীত হিসাবে গৃহীত হয়েছিল। "আইগুগা"-এর চারটি শ্লোক রয়েছে, তবে বেশিরভাগ ক্ষেত্রে বেসবল খেলা এবং ফুটবল ম্যাচের মতো ইভেন্টগুলোতে সর্বজনীনভাবে সঞ্চালনের সময় শুধুমাত্র প্রথম শ্লোকটিই সমবেতভাবে গাওয়া হয়।